AIŠKINAMASIS RAŠTAS

Dėl pritarimo uždarosios akcinės bendrovės „Molėtų šiluma“ 2020 m. metinei veiklos ataskaitai

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - pritarti uždarosios akcinės bendrovės „Molėtų šiluma“ 2020 m. metinei veiklos ataskaitai.

1. Siūlomos teisinio reguliavimo nuostatos:

Savivaldybės tarybos kompetencijai priskirta išklausyti reglamento nustatyta tvarka savivaldybės valdomos įmonės metinę veiklos ataskaitą ir priimti sprendimą dėl šios ataskaitos.

1. Laukiami rezultatai:

Priimti sprendimą dėl uždarosios akcinės bendrovės „Molėtų šiluma“ 2020 m. metinės veiklos ataskaitos.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

UAB „Molėtų šiluma“ pateikė 2020 m. metinę veiklos ataskaitą ir prašo jai pritarti.

Lietuvos Respublikos vietos savivaldos įstatymo 16 straipsnio 2 dalies 19 punktu išimtinei Savivaldybės tarybos kompetencijai priskirta savivaldybės valdomųįmonių metinių veiklosataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas nustatyta tvarka rengiant, pateikiant sprendimų projektus ir dėl jų balsuojant.

Molėtų rajono savivaldybės tarybos veiklos reglamento, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo“, 220 punktas nustato, kad „Biudžetinių ir viešųjų įstaigų (kurių savininkė ar dalininkė yra savivaldybė), savivaldybės valdomų įmonių ir organizacijų vadovai savo institucijų metines veiklos ataskaitas raštu iki kovo 1 dienos pateikia savivaldybės administracijai. Savivaldybės administracija parengia tarybos sprendimo projektą dėl šių metinių veiklos ataskaitų ir iki balandžio 30 dienos pateikia tarybai IX skyriuje numatyta tvarka. Įmonių, įstaigų ir organizacijų vadovai arba jų įgalioti asmenys privalo dalyvauti svarstant ataskaitą tarybos komitetų ir tarybos posėdyje.“.